धौलपुर के हैड कांस्टेबल की बयाना में हार्ट अटैक से मौत
बयाना | छठीआरएएसी बटालियन के हैडकांस्टेबल की गुरुवार सुबह हार्ट अटैक से मौत हो गई। वह बयाना थाना पर पदस्थापित था। पुलिस ने मृतक हैडकांस्टेबल का अस्पताल में पोस्टमार्टम के बाद शव परिजनों को सौंप दिया।
एसएचओ नरेन्द्र शर्मा ने बताया कि पुराने रिसाला के पास निहालगंज धौलपुर निवासी 56 वर्षीय कैलाश सिंह राजपूत पुत्र पन्नालाल छठी बटालियन आरएसी में हैडकांस्टेबल के पद पर कार्यरत था। वह इन दिनों थाने पर कार्यरत था, जहां सुबह करीब पांच बजे सीने में दर्द की शिकायत हुई। जिस पर हैडकांस्टेबल कैलाश सिंह को उसके साथी पुलिसकर्मी राजकीय अस्पताल में उपचार के लिए ले गए। शेष| पेज 17
धौलपुर के हैड कांस्टेबल की...
जहांप्राथमिक उपचार के बाद चिकित्सकों ने उसे भरतपुर रैफर कर दिया। भरतपुर ले जाते समय रास्ते में वैर के पास हैडकांस्टेबल ने दम तोड़ दिया। वैर सीएचसी में चिकित्सकों ने हैडकांस्टेबल को मृत घोषित कर दिया। इसके बाद साथी पुलिसकर्मी उसे बयाना के राजकीय अस्पताल ले आए। जहां सूचना देकर धौलपुर से हैडकांस्टेबल के परिजनों को बुलाया और पोस्टमार्टम के बाद शव परिजनों को सौंप दिया। इस दौरान सीओ राजेन्द्र ओझा, एसएचओ नरेन्द्र शर्मा, सातवीं बटालियन भरतपुर के कंपनी कमांडर हरिराम सहित थाना स्टॉफ आरएसी स्टॉफ मौजूद थे। गौरतलब है कि बयाना थाने पर इन दिनों आरएसी के 10 जवानों को जाब्ता तैनात है, जिसका मृतक हैडकांस्टेबल प्रभारी था।
bho_Deva hin_Deva hin_Deva awa_Deva hin_Deva